26.6.19

**סיכום ישיבה- ועדה לקידום מקצועי**

**נוכחות**: אילנה נירנברג, ליז גורמז, לורן וולפספלד, ענת שחר- איגוד, סיון לוי, מירלה מיכאלוביץ

**תיאום ציפיות**

חשוב שמי שלוקחת חלק בוועדה תהיה מחויבת ותיקח חלק בפעילות השוטפת של הועדה. הועדה מחולקת לצוותים שבראש כל צוות יש מובילה שתוביל את הצוות, וחשוב שראש כל צוות תגיע לפגישות של הועדה.

בימים הבאים כל צוות ינסה לגייס חברים נוספים, ובמידת הצורך נזמין אנשים נוספים להצטרף לוועדה.

נבנתה תכנית עבודה של הוועדה והיא תעודכן כל העת מול ראשי הצוותים.

**עדכונים ודיונים**

**הדרכת עובדים**

הועבר סקר מקיף בנושא הדרכת העובדים במקומות העבודה עליו ענו 1200 עובדות ועובדים שזה מצוין. הנתונים המרכזיים הוצגו בוועדה:

* יותר משליש מהמשיבים אמרו שאינם מקבלים הדרכה.
* שליש ממי שמקבל את ההדרכה מקבל אותה בתדירות נמוכה מאוד (אחת לשלושה שבועות או פחות).
* מרבית העובדים מרוצים מההדרכה (הועלתה סברה שהרבה עובדים לא קיבלו הדרכה איכותית אף פעם, אז הם לא מרגישים שחסר להם).
* מרבית העובדים שלא מקבלים הדרכה אמרו שהם מרגישים שמקצועיותם נפגעת ושחסרה להם תמיכה.

החלטות

1. הוצאת נייר עמדה- חשוב מאוד בייחוד לאור התקופה בה נמצאים באיגוד, לגבש את הנתונים לכדי נייר עמדה. זו המשימה המרכזית של הצוות. ליז ולורן יקדמו את הנושא. חשוב להסביר בפתיחה למה צריך הדרכה ולמה צריך הדרכה על הדרכה, לאנשי האוצר זה לא יהיה ברור.
2. לאור הנתונים המעניינים והמקיפים הוצע למצוא חוקר שיכתוב מאמר בנושא- לורן לקחה אחריות על העניין.

**השתלמויות**

הועבר סקר למיפוי נושא ההשתלמויות עליו ענו מעל 500 עובדות ועובדים. הסקר מאפשר לנו לנתח את הנושאים שמעניינים את העובדות, הזמנים הנוחים להשתלמויות ועוד מידע רב. נתונים מרכזיים שעולים מהסקר:

* קשיים ליציאה להשתלמויות בעקבות התנגדויות של המעסיקים והמנהלים.
* מחסור בקורסים בפריפריה ומצד שני יש מיעוט נרשמים לקורסים המוצעים במחוזות השונים.

מירלה עדכנה שהאגודה לקידום העבודה הסוציאלית החליטה לסבסד את ההשתלמויות בעוד כ-200 ₪ מעבר לסבסוד הקיים.

החלטות:

1. הוצאת מכתב לתא המנהלים ולבקש מהם לאפשר לעובדים לצאת להשתלמויות השונות ולעודד אותם לכך.
2. סיכום הממצאים לעמוד אחד והפצתם לעובדות- אילנה.
3. הוצאת מסמך המסביר על ההשתלמויות והגמול- יסוכמו השאלות והתשובות שעלו באירוח שהתקיים השבוע בקבוצת הפייסבוק של האיגוד בנושא (הושמה חשיבות להסביר על תהליך אישור ההשתלמויות שלוקח מספר חודשים)- באחריות ענת.
4. הוצאת מכתב לעובדים על הסבסוד המורחב להשתלמויות.

**הדרכת סטודנטים**

מעל לשנה יש צוות שפועל ובוחן אפשרויות לקידום הנושא יחד עם האיגוד.

בינואר נשלח מכתב למל"ג עם בקשה להקמת וועדת מומחים לבחינת הנושא, אך טרם התקבלה כל תגובה בעניין. אנו בוחנים את צעדנו בימים אלה.

הוקם פורום באיגוד שיפעל בעניין וכולל נציגי מדריכים, סטודנטים מעו"סים שינוי, מרכזי הכשרות בבתי הספר וראשי בתי הספר.

**הרפורמה במחלקות לשירותים חברתיים**

הרפורמה ותו האיכות שמבוצעות במחלקות מעלות בעיות רבות. האיגוד כרגע בוחן אפשרויות פעולה. לפני מספר חודשים התכנסה קבוצה של עובדים ממחלקות שונות שהציפו את הבעיות המרכזיות שעולות בעקבות הרפורמה. הנקודות נרשמו ונשלח מכתב ראשוני למנכ"ל משרד הרווחה. בנוסף יצוין כי נכנס אדם חדש לתפקיד במקום דיצה מורלי בשם רון, והתקיימה איתו פגישה ראשונה בנושא.

הנושא יקודם בהובלת מיכל מאירס מאיגוד וסיון.